Poštovani učitelji!

Tijekom proteklih nastavnih dana provedena je samoprocjena s učenicima predmetne nastave s ciljem uvida u zadovoljstvo te eventualne teškoće u rada nastave na daljinu.

Ukupno je obrađeno 76% učeničkih odgovora. Odgovore ćemo razvrstati pod dva područja:

1. Što je dobro u nastavi na daljinu?
2. Što bi promijenili ?

AD.1. Učenici su se dobro snašli u nastavi na daljinu. Organizirali su svoje vrijeme koje su uskladili sa potrebama nastave na daljinu. Većina učenika radi samostalno. Učenicima petih razreda pomažu roditelji , braća i sestre što je razumljivo zbog informatičkog predznanja ( informatika nije obvezna u nižim razredima). Sadržaje odrađuju prema planu učitelja. Većina učenika redovita je u izvršavanju obveza. Svjesni su da razvijaju nove načine učenja te razvijaju nove informatičke kompetencije kroz usvajanje novih informatičkih alata.

Zadovoljni su dostupnošću učitelja i njihovim angažmanom.

AD.2. Učenicima najveći problem predstavljaju nedostaci u tehnici kao što je nemogućnost otvaranja datoteka, slanje gotovih radova te često gubljenje signala. Uz navedeno poneki učenici smatraju da su sadržaji nekih nastavnih predmeta prezahtjevni te da samostalnim radom neće moći usvojiti sadržaje onako kako to zahtijevaju učitelji. Nije im drago što primaju zadatke cijeli dan, pa i noću. Smatraju da nemaju dovoljno slobodnog vremena zbog zahtjevnosti pojedinih učitelja. Predlažu više vizualnih sadržaja i rasprava , a manje rada na tekstu. Iskazali su nepovjerenje objektivnom ocjenjivanju.

Većini učenika želja je da se što prije u svoje učionice. Nedostaju im nastavnici, njihova predavanja i druženje s prijateljima.

U prilogu šaljemo zajedničku obradu anketa po razredima!

Iz navedenog predlažemo slijedeće:

1. Pokušajte prije nego pošaljete zadatke procijeniti koliko vremenski treba učeniku da riješe iste. Ako imate blok sat imajte u vidu da je jedan sat za obradu , a drugi za ponavljanje sadržaja.
2. Koristite formativno vrednovanje.
3. Provjerite mogu li učenici komunicirati s vama putem planiranih mreža.
4. Poštujte vrijeme učenika držeći se rasporeda sati.
5. Ne šaljite zadatke u popodnevnim satima ili dogovorite vrijeme s učenicima kada će biti stavljen koji zadatak ( u koje vrijeme ga trebaju otvoriti )…
6. Vikend je za odmor učenika, ali i odmor za Vas učitelji.
7. Poštujte i svoje vrijeme. Niste manje vrijedni niti loši učitelji ako imate svoje vrijeme rada.